Държавен вестник, бр. 10, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  10
лице, определено като такова съгласно законо-
дателството на Договарящата държава, за сметка 
на чиято институция се предоставят обезщетения;
9. „осигурителен период“:
период, за който са платени вноски; период, 
който е признат за такъв, и приравнените периоди; 
10. „обезщетение“:
обезщетение в натура и парично обезщетение;
11. „обезщетение в натура“:
медицинска помощ и други обезщетения извън 
паричните обезщетения;
12. „парично обезщетение“:
пенсия, парични обезщетения и други парични 
плащания, включително добавки и увеличения.
(2) Останалите понятия в тази Спогодба имат 
значението, което им се придава съгласно правните 
разпоредби на Договарящите държави.
Член 2
Законодателство, към което се отнася тази Спо-
годба
(1) Тази Спогодба се отнася към следното 
законодателство:
– по отношение на Република България: 
1. за медицинските услуги извън обхвата на 
задължителното здравно осигуряване;
2. за медицинската помощ в обхвата на задъл-
жителното здравно осигуряване;
3. за държавното обществено осигуряване за 
временна неработоспособност, майчинство, старост, 
инвалидност, трудова злополука, професионална 
болест, безработица и смърт, и 
4. за семейните помощи за деца;
– по отношение на Република Сърбия: 
1. за здравното осигуряване и здравната помощ;
2. за майчинството;
3. за пенсионното и инвалидното осигуряване;
4. за трудовите злополуки и професионалните 
болести;
5. за паричното обезщетение за безработица, и 
6. за детските добавки.
(2) Тази Спогодба се отнася и към законода-
телството, което изменя или допълва законодател-
ството, посочено в алинея 1 от този член.
(3) Независимо от алинея 2 от този член 
тази Спогодба се прилага и при разширяване 
на законодателството на едната Договаряща 
държава с нови категории правоимащи лица или 
с нови обезщетения, освен ако тази Договаряща 
държава уведоми другата Договаряща държава 
в срок до три месеца след влизането на това 
законодателство в сила, че тази Спогодба няма 
да се прилага за новата категория правоимащи 
лица или новите обезщетения.
Член 3
Лица, към които се прилага тази Спогодба
Тази Спогодба се прилага спрямо:
1. лицата, за които се прилага или се е при-
лагало законодателството на едната или и на 
двете Договарящи държави, и
2. други лица, чиито права произтичат от 
правата на лицата по точка 1 на този член.
Член 4
Еднакво третиране
При прилагане на законодателството на 
едната Договаряща държава гражданите на 
другата Договаряща държава са равнопоставени 
на гражданите на първата Договаряща държава.
Член 5
Еднакво третиране на факти
(1) Когато на територия на едната Договаря-
ща държава са настъпили факти или събития, 
които влияят на правото на обезщетение, ин-
ституциите на другата Договаряща държава ги 
вземат предвид все едно, че са настъпили на 
нейната територия. 
(2) Алинея 1 от този член не се прилага 
по отношение на Република Сърбия в случай 
на наемане на работа или при самостоятелна 
заетост на пенсионер.
Член 6
Износ на обезщетения
(1) Паричните обезщетения, отпуснати съ-
гласно законодателството на едната Договаряща 
държава, се изплащат на правоимащите лица, 
които имат пребиваване в другата Договаряща 
държава.
(2) Паричните обезщетения, отпуснати съглас-
но законодателството на една от Договарящите 
държави, не могат да бъдат намалявани, изме-
няни, спирани или прекратявани по съображе-
ние, че правоимащото лице е с пребиваване на 
територията на другата Договаряща държава.
(3) Договарящата държава, в която е при-
добито право на обезщетения по алинеи 1 и 
2 от този член, ще изплаща тези обезщетения 
на граждани на другата Договаряща държава, 
които пребивават в трета държава, при условия, 
еднакви с тези за собствените си граждани.
(4) Алинея 1 от този член не се прилага:
 – по отношение на Република България – за 
паричните обезщетения за безработица, помощта 
при смърт и семейните помощи за деца;
 – по отношение на Република Сърбия – за 
минималната пенсия, детските добавки, парич-
ните обезщетения за безработица и помощта 
при смърт.
Ч А С Т  I I
РАЗПОРЕДБИ ЗА ПРИЛОЖИМОТО ПРАВО
Член 7
Обща разпоредба
По отношение на лице, което упражнява 
трудова дейност като наето или самостоятелно 
заето лице на територията на едната Договаряща 
държава, дори и когато пребиваването на наетото